Diari Oficial de la Generalitat Valenciana


Sumari del DOGV 735, del 04-01-1988 (1988/810288)

DECRET 205/1987, de 21 de desembre, del Consell de la Generalitat Valenciana, pel qual s'exigeix la concurrència d'interès social per a la qualificació de protecció oficial en promocions d'habitatges.
--------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/12/21/205/dof/vci/html**

### Dades del document

Número de DOGV
:   735

Data del DOGV
:   04-01-1988

Secció del DOGV
:   DISPOSICIONS GENERALS

Número del document
:   1988/810288


Data del document
:   21-12-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 205/1987, de 21 de desembre, del Consell de la Generalitat Valenciana, pel qual s'exigeix la concurrència d'interés social per a la qualificació de protecció oficial en promocions d'habitatges.  
El Reial Decret-Llei 31/1978, de 31 d'octubre, el Reial Decret 3148/1978, de 10 de novembre i el Reial Decret 2569/1986, de 5 de desembre, atribueixen com a característica essencial i inseparable dels Habitatges de Protecció Oficial que constituesquen domicili habitual i permanent.  
La canalització de recursos públics cap a promocions d'habitatges utilitzats en la pràctica totalitat per a segona residència desvirtuen tant el concepte com la finalitat dels Habitatges de Protecció Oficial, per tal com l?essència d'aquest radica en facilitar l'accés a un habitatge digne a aquells sectors amb més baixos nivells de renda.  
Cal, per tant, completar la legislació estatal mitjançant una norma que reforce les facultats de l'Administració per a poder denegar la protecció a aquelles promocions que manquen del necessari interès social i que l?emplaçament d'aquestes siga inadequat, fonamentalment les situades en zones turístiques, platges o urbanitzacions d'estiueig, en les quals la destinació normal dels habitatges és el de segona residència, i al mateix temps facilitar als promotors una seguretat en ordre a les seues inversions en habitatge, arbitrant un procediment senzill d?informació prèvia.  
En atenció d'aquestes consideracions, i a proposta del Conseller d'Obres Públiques, Urbanisme i Transports i amb la deliberació prèvia del Consell de la Generalitat Valenciana en reunió celebrada el dia 21 de desembre de 1987,  
DECRETE:  
Article primer  
Els Serveis Territorials d?arquitectura i Habitatge podran negar la sol·licitud de Qualificació d'Habitatge de Protecció Oficial quan es consideren carents d?interès social.  
Per a la denegació de l?interès social es tindrà en compte, entre altres, els següents factors:  
a) Localitat o emplaçament.  
b) Estimació de les necessitats d'habitatge.  
c) Número d'habitatges de protecció oficial construïdes en l'àrea.  
d) Tipologia de les edificacions projectades.  
Article segon  
Els interessats en promocions d'Habitatges de Protecció Oficial, podran sol·licitar, amb anterioritat a la presentació de la sol·licitud de Qualificació Provisional, informació prèvia sobre la viabilitat de la promoció, presentant una petició davant del Servei Territorial d?arquitectura i Habitatge corresponent, en la qual es faran constar els següents extrems:  
a) Nom, cognoms o, si s'escau, denominació social i domicili de la persona física o jurídica que ho sol·licita.  
b) Emplaçament i extensió de la finca on es pretén construir la promoció d'Habitatges de Protecció Oficial, aportament un plànol de situació.  
c) Característiques generals de la construcció d'Habitatges de Protecció Oficial que es pretén.  
d) Altres justificacions que estima pertinent com:  
- Informe municipal o qualsevol altre informe acreditatiu de l?interès social de la promoció i del seu emplaçament en zona turística, utilitzada fonamentalment com a segona residència.  
- Justificació de l?existència del bàsic equipament urbanístic requerit per a una població permanent i acreditació expressa de la suficient dotació escolar i sanitària.  
Article tercer  
El Servei Territorial d?arquitectura i Habitatge corresponent, facilitarà en el termini màxim de quinze dies la referida informació sobre la viabilitat de la promoció, que tindrà caràcter indicatiu i no serà susceptible de recurs.  
DISPOSICIONS FINALS  
Primera  
El Conseller d'Obres Públiques, Urbanisme i Transports queda autoritzat per a dictar les disposicions que calguen en desplegament d?aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, a 21 de desembre de 1987.  
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI